Շատ ցանկալի բարեփոխումների թվարկումն՝ առանց ֆինանսավորման հստակ աղբյուրների նախանշման, լուրջ ընկալվել չէր կարող նաև սառը դատող շարքային քաղաքացու կողմից։ Մարությանն անձամբ սեպտեմբերի 10-ին լրագրողների հետ զրույցում ասել էր. «Մեր խնդիրն է հենց սկզբից ձերբազատվել «մարշրուտկա» կոչվածներից»։ Խնդիրը լուծելու ենք ներդրումների միջոցով, միասնական տոմս է լինելու, նաև՝ զեղչային համակարգ: Գծերը և գծատերերն իսպառ վերանալու են, լինելու են նոր երթուղիներ, նոր կանգառներ և նոր մենեջմենթ»։